Appelindstævntes begæring om, at det pålægges Appellanten at stille sikkerhed for de sagsomkostninger, som Appellanten måtte blive pålagt at betale til Appelindstævnte, tages ikke til følge
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 7. april 2015 satte Østre Landsret retten i retsbygningen, Bredgade 59, København.

Som dommere fungerede landsdommerne Sanne Kolmos, Jan Uffe Rasmussen og Thomas

Lohse, førstnævnte som rettens formand.

Der foretoges   

1. afd. nr. B-2321-14:

Appellant, tidligere Sagsøgte

(advokat Nicolai Jung)

mod

Appelindstævnte, tidligere Sagsøger

(advokat Palle Haargaard)

Ingen var mødt eller indkaldt.

Der fremlagdes ankestævning fra appellanten med bilag E-G, dom af 28. juli 2014 fra Kø-

benhavns Byret, retsbøger fra Københavns Byret, byrettens akter med bilag I-XXIII og A-D,

svarskrift af 17. september 2014 med bilag XXIV-XXVI, bilag XXVII-XXXVI fra ind-

stævnte, replik vedrørende sikkerhedsstillelse af 6. november 2014 fra appellanten med bilag

G-I, processkrift A vedrørende sikkerhedsstillelse af 24. november 2014 fra ind-stævnte med

bilag XXVIII-XXXVII, bilag G-2, processkrift 1 vedrørende sikkerhedsstil-lelse af 18.

december 2014 fra appellanten, indstævntes processkrift B om sikkerhedsstil-lelse af 7.

januar 2015 med translatørbekræftet oversættelse af de første 6 sider af bilag XXXI,

processkrift 2 af 2. februar 2015 fra appellanten med bilag K-L, processkrift af 2.



/

- 2 -

februar 2015 fra indstævnte med bilag XXXIII – XXXVII, brev af 3. februar 2015 fra ad-

vokat Palle Haargaard, der indtræder i sagen som advokat for indstævnte, ankeprocesskrift 3

af 10. februar 2015 fra appellanten med bilag M, brev af 27. marts 2015 med bilag N fra

appellanten samt mail af 30. marts 2015 fra indstævnte.

Efter votering afsagdes

k e n d e l s e :

Appellant, tidligere Sagsøgte var sagsøgt i første instans og har som appellant gentaget sin

påstand fra før-ste instans. Uanset om Appellant, tidligere Sagsøgte måtte have bopæl i

Monaco og dermed uden for EU, er der herefter ikke hjemmel til at afkræve Appellant,

tidligere Sagsøgte sikkerhedsstillelse i medfør af retsplejelovens § 321, jf. herved

Højesterets afgørelse gengivet i U 1989.189/2H og det i betænkning nr. 1436/2004 om

Reform af den civile retspleje III, Adgang til domstolene, s. 120, anførte.

T h i b e s t e m m e s :

Appelindstævntes, tidligere Sagsøger begæring om, at det pålægges Appellant, tidligere

Sagsøgte at stille sikkerhed for de sags-omkostninger, som Appellant, tidligere Sagsøgte

måtte blive pålagt at betale til Appelindstævnte, tidligere Sagsøger, tages ikke til følge.

Sagen udsat på berammelse af hovedforhandling.

Retten hævet.

(Sign.)